คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๑๖/๒๕๕๙เรื่องการประมูลคลื่นความถี่เพื่อกิจการโทรคมนาคม จากกรณีที่ได้มีการจัดการประมูลคลื่นความถี่ย่าน๙๐๐ MHz ตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมย่าน ๘๙๕ - ๙๑๕ MHz/๙๔๐ - ๙๖๐ MHz ลงวันที่๑๘ กันยายน พ.ศ. ๒๕๕๘ ที่ผ่านมาได้ปรากฏข้อเท็จจริงที่ผู้ชนะการประมูลไม่ดำเนินการตามข้อกำหนดในการอนุญาตให้ถูกต้องครบถ้วนภายในระยะเวลาที่กำหนดส่งผลกระทบเสียหายต่อรัฐและการให้บริการโทรคมนาคมในช่วงคลื่นความถี่ดังกล่าวแก่ประชาชนเป็นอย่างมาก ดังนั้นเพื่อเป็นการเยียวยาและป้องกันความเสียหายรวมทั้งเพื่อให้การประมูลคลื่นความถี่เพื่อกิจการโทรคมนาคมดังกล่าวที่ต้องดำเนินการขึ้นใหม่เป็นไปด้วยความโปร่งใสรวดเร็ว เป็นธรรม คุ้มครองผลประโยชน์ของประชาชนและรัฐเป็นหลักตลอดจนเพื่อเป็นการให้ประชาชนเข้าถึงบริการด้านโทรคมนาคมอย่างทั่วถึงและเท่าเทียมกันมีการใช้ประโยชน์คลื่นความถี่อันเป็นทรัพยากรสื่อสารของชาติเพื่อประโยชน์สาธารณะและเป็นการสนับสนุนนโยบายของรัฐบาลที่มุ่งปฏิรูปและพัฒนาเศรษฐกิจดิจิทัลในการขับเคลื่อนเศรษฐกิจของประเทศอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ให้คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ(กสทช.) จัดให้มีการประมูลคลื่นความถี่ย่าน ๙๐๐ MHz ช่วงความถี่วิทยุ ๘๙๕ - ๙๐๕ MHz คู่กับ ๙๔๐ - ๙๕๐ MHz เพื่อการอนุญาตให้ใช้คลื่นความถี่ดังกล่าวสำหรับกิจการโทรคมนาคมในวันที่๒๗ พฤษภาคม ๒๕๕๙ ทั้งนี้ ตามหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมกฎการประมูล และกำหนดการประมูลคลื่นความถี่ ตามบัญชีท้ายคำสั่งนี้การจัดให้มีการประมูลตามวรรคหนึ่งกสทช. ต้องเปิดโอกาสให้แก่ผู้ขอรับใบอนุญาตเป็นการทั่วไป เว้นแต่ผู้ที่เคยฝ่าฝืนหรือไม่ปฏิบัติตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคม ย่าน ๘๙๕ - ๙๑๕MHz/๙๔๐ - ๙๖๐ MHzทั้งนี้ ให้กำหนดราคาประมูลในรอบแรกไว้ที่จำนวน ๗๕,๖๕๔ล้านบาท และต้องวางหลักประกันการประมูลเป็นจำนวน ๓,๗๘๓ล้านบาทในกรณีมีความจำเป็นเพื่อรักษาประโยชน์ของรัฐและประชาชนหรือเพื่อให้เกิดการแข่งขันที่เป็นธรรมให้คณะกรรมการกิจการโทรคมนาคมมีอำนาจดำเนินการเพิ่มเติมหรือแก้ไขปรับปรุงหลักเกณฑ์วิธีการ กฎการประมูล และกำหนดการประมูลคลื่นความถี่ตามบัญชีท้ายคำสั่งนี้โดยต้องได้รับความเห็นชอบของหัวหน้าคณะรักษาความสงบแห่งชาติก่อนดำเนินการต่อไปข้อ ๒ ให้ใบอนุญาตให้ใช้คลื่นความถี่และใบอนุญาตประกอบกิจการโทรคมนาคมที่กสทช. ออกให้แก่ผู้รับใบอนุญาตตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคม ย่าน ๘๙๕ - ๙๑๕MHz/๙๔๐ - ๙๖๐ MHz มีผลใช้บังคับต่อไปและให้มีอายุใบอนุญาตสิ้นสุดลงพร้อมกับใบอนุญาตที่กสทช. จะออกให้แก่ผู้ชนะการประมูลตามคำสั่งนี้ข้อ ๓ เพื่อประโยชน์ในการคุ้มครองผู้ใช้บริการด้านโทรคมนาคมที่จะได้รับผลกระทบอันเกิดจากการประมูลคลื่นความถี่ที่ต้องดำเนินการขึ้นใหม่ให้ กสทช.คุ้มครองผู้ใช้บริการเป็นการชั่วคราวเพื่อให้ผู้ใช้บริการได้รับประโยชน์และใช้บริการได้อย่างต่อเนื่องปราศจากข้อจำกัด โดยให้เป็นไปตามที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖ซึ่งแก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ (ฉบับที่ ๒) ต่อไปจนถึงวันที่ ๓๐มิถุนายน ๒๕๕๙ หรือจนกว่า กสทช. จะได้ออกใบอนุญาตให้ใช้คลื่นความถี่ให้แก่ผู้ชนะการประมูลแล้วแต่กรณีใดถึงกำหนดก่อนข้อ ๔ การประมูลคลื่นความถี่เพื่อกิจการโทรคมนาคมตามคำสั่งนี้ไม่เป็นการตัดสิทธิของหน่วยงานของรัฐในการเรียกร้องค่าเสียหายหรือค่าใช้จ่ายอื่นอันเกิดจากการประมูลคลื่นความถี่ย่าน๙๐๐ MHz ตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคม ย่าน ๘๙๕ - ๙๑๕MHz/๙๔๐ - ๙๖๐ MHzข้อ ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๒เมษายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติ[เอกสารแนบท้าย]๑. บัญชีท้ายคำสั่งหัวหน้าคณะรักษาความสงบแห่งชาติที่ ๑๖/๒๕๕๙ เรื่อง การประมูลคลื่นความถี่เพื่อกิจการโทรคมนาคม(ดูข้อมูลจากภาพกฎหมาย)ปริยานุช/จัดทำ๒๗ เมษายน ๒๕๕๙ปุณิกา/ตรวจ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๗ ง/หน้า ๑๘/๑๒ เมษายน ๒๕๕๙